smcproject/ml-wiki-sentences huggingface dataset:
(Type locality China, Ning Po.) per Payne (2005) ↑ Greater Coucal Centropus sinensis ↑ ↑ ↑ പുറത്തേക്കുള്ള കണ്ണികൾ Centropus sinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെമ്പ് ഇംഗ്ലീഷ് വിലാസം https://ml.wikipedia.org/wiki/Copper
ചെമ്പുനിറത്തിലുള്ള ഒരു ലോഹമൂലകമാണ് ചെമ്പ് (copper).
ഇതിന്റെ അണുസംഖ്യ 29ഉം പ്രതീകം Cu എന്നുമാണ്.
ലാറ്റിൻ ഭാഷയിൽ ഇതിന്റെ പേരായ കുപ്രം (cuprum) എന്ന വാക്കിൽ നിന്നാണ് ആംഗലേയത്തിലുള്ള Copper എന്ന സംജ്ഞ നിലവിൽ വന്നത്.
ചെമ്പ് നല്ല താപ വൈദ്യുത ചാലകമാണ് .
അനേകം ലോഹസങ്കരങ്ങൾ നിർമ്മിക്കുന്നതിനും നിർമ്മാണപ്രവൃത്തികൾക്കും ഇത് ധാരാളമായി ഉപയോഗിക്കുന്നു.
മൃഗങ്ങളുടെയും ചെടികളുടെയും പോഷണത്തിന് അത്യാവശ്യമായ ഒരു ഘടകമാണ് ഇത്.
മൃഗങ്ങളിൽ ചെമ്പ് പ്രധാനമായും കാണുന്നത് രക്തത്തിലാണ് എന്നാൽ ശരീരത്തിൽ ഇതിന്റെ അളവ് ഒരു പരിധി വിട്ട് വർദ്ധിക്കുന്നത് ഹാനികരവുമാണ്.
ചരിത്രം പ്രാചീനകാലത്തു നിന്നുള്ള ചെമ്പ് കട്ട ക്ലാവ് മൂടിയ നിലയിൽ
മനുഷ്യചരിത്രത്തിൽ ചെമ്പിന് വളരെ പ്രധാനമായ സ്ഥാനമുണ്ട്.
ചെമ്പ് ധാതു രൂപത്തിലല്ലാതെ തന്നെ ലഭ്യമായിരുന്നതിനാൽ, പതിനായിരം വർഷങ്ങൾക്കു മുമ്പേ തന്നെ ചെമ്പ് ഉപയോഗിച്ചിരുന്നതായി കണക്കാക്കുന്നു.
ഇറാക്ക് , ചൈന , ഈജിപ്ത് , ഗ്രീസ് , സുമേരിയൻ നഗരങ്ങൾ എന്നീ പ്രാചീന സംസ്കാരങ്ങളിൽ ഇതു ഉപയോഗിച്ചിരുന്നതായി തെളിവുണ്ട്.
റോമൻ സാമ്രാജ്യകാലത്ത് സൈപ്രസിൽ നിന്നാണ് ചെമ്പ് ഖനനം ചെയ്തു പോന്നിരുന്നത്.
അതിനാൽ സൈപ്രസിലെ ലോഹം എന്ന അർത്ഥത്തിൽ സൈപ്രിയം എന്നായിരുന്നു ഇതിനെ വിളിച്ചിരുന്നത്.
ഇത് ലോപിച്ച് കുപ്രം എന്നും അതിൽനിന്നും ഇംഗ്ലീഷ് പേരായ കോപ്പറും ഉണ്ടായി.
ശരീരത്തിന്റെ പല പ്രവർത്തനങ്ങൾക്കും ചെമ്പ് ആവശ്യമാണെന്ന് പുരാതനകാലം മുതൽക്കേ ഭാരതീയർക്ക് അറിയാമായിരുന്നു.
വെള്ളം കുടിക്കാൻ ചെമ്പ് പാത്രങ്ങൾ ആണ് ആയുർവേദാചാര്യന്മാർ നിഷ്കർഷിച്ചിരിക്കുന്നത്.
സാധാരണ താപനിലയിൽ വെള്ളി മാത്രമാണ് ചെമ്പിനേക്കാൾ വൈദ്യുത ചാലകത കൂടിയ ലോഹം.
പ്രകാശത്തിലെ ചുവപ്പ്, ഓറഞ്ച് എന്നിവയൊഴികെ മറ്റെല്ലാ ആവൃത്തികളേയും ആഗിരണം ചെയ്യുന്നതുകൊണ്ടാണ് ചെമ്പിന് അതിന്റെ ചെമ്പുനിറം ലഭിക്കുന്നത്.
ആവർത്തനപ്പട്ടികയിൽ വെള്ളി, സ്വർണം എന്നീ മൂലകങ്ങളുടെ അതേ കുടുംബത്തിൽത്തന്നെയാണ് ചെമ്പും പെടുന്നത്.
അതിനാൽ ഇവക്കെല്ലാം പൊതുവായ കുറേ ഗുണങ്ങളുണ്ട്.
എല്ലാത്തിനും താപ-വൈദ്യുത ചാലകത കൂടുതലാണ്.
എല്ലാം അടിച്ചു പരത്താൻ സാധിക്കുന്ന തരത്തിൽ ലോലവുമാണ്.
ചെമ്പ് ആവർത്തനപ്പട്ടികയിലെ പതിനൊന്നാം ഗ്രൂപ്പിൽ ഉൾപ്പെടുന്നു.
ഇതിന്റെ ബാഹ്യതമ ഇലക്ട്രോണിക വിന്യാസം 3d 10 4s 1 ആണ്.
ചെമ്പിന്റെ പ്രധാന ഓക്സീകരണാവസ്ഥകൾ +2, +1 എന്നിവയാണ്.
എന്നാൽ +3 ഓക്സീകരണാവസ്ഥ അപൂർവമായും (ഉദാ: KCuO 2 - പൊട്ടാസിയം കുപ്രേറ്റ്, K 3 CuF 6 - പൊട്ടാസിയം ഹെക്സാഫ്ലൂറോകുപ്രേറ്റ്(III)), +4 ഓക്സീകരണാവസ്ഥ അത്യപൂർവമായും (ഉദാ: Cs 2 CuF 6 - സീസിയം ഹെക്സാഫ്ലൂറോകുപ്രേറ്റ്(IV)) പ്രദർശിപ്പിക്കുന്നു.
ഉപയോഗങ്ങൾ അമേരിക്കയിലെ യുട്ടാ എന്ന സ്ഥലത്തെ ചെമ്പ് നിക്ഷേപം.
നാസ എടുത്ത ഉപഗ്രഹ ചിത്രം ശരീരത്തിന് ശരീരത്തിന്റെ സാധാരണരീതിയിലുള്ള വളർച്ചക്ക് ചെറിയ അളവിൽ ചെമ്പ് ആവശ്യമാണ്.
അനവധി രാസപ്രവർത്തനങ്ങളിൽ രാസത്വരിതങ്ങൾക്ക് ചെമ്പ് ആവശ്യമാണ്.
ഹീമോഗ്ലോബിൻ തന്മാത്രയിൽ ഇരുമ്പ് ശരിയായ രീതിയിൽ ഒട്ടി നിൽക്കണമെങ്കിൽ ചെമ്പ് ആവശ്യമാണ്.
ജീവകം സി യുടെ നിർമ്മാണത്തിനും കൊള്ളാജൻ, ഇലാസ്റ്റിൻ എന്നീ കോശങ്ങൾ നിർമ്മിക്കുന്നതിനും ചെമ്പ് ആവശ്യമാണ്.
ഇവ തരുണാസ്ഥികൾ, എല്ല്, നഖം, മുടി എന്നിവയുടെ നിർമ്മാണത്തിനും ആവശ്യമാണ്.
മെലാനിൻ എന്ന നിറം നൽകുന്ന പദാർത്ഥം നിർമ്മിക്കാനും ചെമ്പ് ആവശ്യമാണ്.
തൊലിക്കും മുടിക്കും മറ്റും നിറം നൽകുന്നത് ഈ വസ്തുവാണ്.
ഊർജ്ജം ഉണ്ടാക്കുന്ന രാസപ്രക്രിയകളിൽ ചെമ്പ് പ്രധാനപങ്ക് വഹിക്കുന്നുണ്ട്.
കൊഴുപ്പിനെ തിരിച്ച് ഊർജ്ജമാക്കുന്ന പ്രക്രിയയിൽ ചെമ്പ് അത്യാവശ്യമാണ്.
ചെമ്പിന്റെ കുറവ് ഉയർന്ന കൊളസ്റ്റീറോൾ ഉണ്ടാവാൻ കാരണമാകാം ഇൻസുലിന്റെ പ്രവർത്തനത്തിന് ചെമ്പ് ആവശ്യമാണ്.
ചെമ്പിന്റെ കുറവ് പ്രമേഹം ഉണ്ടാവാൻ ഇടയാക്കിയേക്കാം ഞരമ്പുകളുടെയും ഹൃദയത്തിന്റെയും പ്രവർത്തനത്തിനും കുറഞ്ഞ അളവിലെങ്കിലും ചെമ്പ് ആവശ്യമാണ്.
ശരീരത്തിന്റെ പ്രതിരോധസം‌വിധാനത്തിലെ ഒരു പ്രധാനഘടകം ചെമ്പാണ്.
ഇതിന്റെ കുറവ് കുട്ടികളിലും മറ്റും അസുഖങ്ങൾ പെട്ടെന്ന് പിടിപെടാൻ ഇടയാക്കാറുണ്ട്.
ഔഷധപരമായ ഉപയോഗങ്ങളിൽ, ത്വക്ക്, തിമിരം, ലൈംഗികരോഗങ്ങൾ, ശ്വാസകോശ സംബന്ധമായ രോഗങ്ങൾ എന്നിവയ്ക്ക് മരുന്നു രൂപത്തിൽ ഉപയോഗിക്കാറുണ്ട്.
ചെമ്പിന്റെ കുറവ് സന്ധികളുടെയും കണ്ണിലെ ദ്രവങ്ങളെയും മുടിയെയും ബാധിക്കുന്നു.
ഈ അവസരങ്ങളിൽ ഭക്ഷണത്തിന്റെ കൂടെ ചെമ്പ് നല്കാറുണ്ട്.
മറ്റു ഉപയോഗങ്ങൾ പ്രകൃതിദത്തമായി കാണപ്പെടുന്ന ചെമ്പിന്റെ പരൽ‌രൂപം നല്ല ചാലകമായതിനാൽ വൈദ്യുതികമ്പികൾ ഉണ്ടാക്കാൻ ചെമ്പ് വ്യാപകമായി ഉപയോഗിക്കുന്നു.
ഇന്നു കാണുന്ന ഗാർഹിക ഉപയോഗത്തിനുള്ള കേബിളുകൾ, വൈദ്യുതവാഹികൾ ഒട്ടുമിക്കവയും ചെമ്പുകൊണ്ടാണ് നിർമ്മിക്കുന്നത്.
മിന്നൽരക്ഷാചാലകം ചെമ്പ് കൊണ്ടാണ് നിർമ്മിക്കുന്നത്.
സ്വിച്ചുകൾ നിർമ്മിക്കുന്നതിനും ഇലക്ട്രോണിക് ഉപകരണങ്ങളുടെ നിർമ്മിതിക്കും ഇത് ഉപയോഗിക്കപ്പെടുന്നു.
കുഴലുകൾ നിർമ്മിക്കാൻ ചെമ്പ് ഉപയോഗിക്കുന്നു.
ശീതികരണയന്ത്രങ്ങൾ (ഫ്രീഡ്ജ്, എയർ കണ്ടീഷണറുകൾ), വെള്ളം, വായു, വാതകങ്ങൾ എന്നിവ ഒരിടത്തുനിന്ന് മറ്റൊരിടത്തേക്ക് കോണ്ടുപോകുന്നതിനുള്ള കുഴലുകൾ (ഉദാ: ആശുപത്രികളിൽ ഓക്സിജൻ) എന്നിവയ്ക്ക് ചെമ്പ് കുഴലുകളാണ് ഉത്തമം പാത്രങ്ങൾ നിർമ്മിക്കാനും ഇവ പ്രയോജനപ്പെടുന്നു, പാത്രങ്ങളുടെ അടിവശത്തുമാത്രം ഇവ പൂശി താപചാലകത വർദ്ധിപ്പിക്കാറുണ്ട്.
വിവിധ കലാരൂപങ്ങൾ നിർമ്മിക്കാനുള്ള ലോഹക്കൂട്ടുകൾ ചെമ്പ് ചേർത്ത് നിർമ്മിക്കാറുണ്ട്.
പിച്ചള, ഓട് എന്നിവ.
പഞ്ചലോഹത്തിന്റെ നിർമ്മാണത്തിൻ ചെമ്പ് ആവശ്യമാണ്.
വെടിയുണ്ടകളുടെ നിർമ്മാണത്തിന്‌ ചെമ്പ് ഉപയോഗിക്കുന്നു.
കോപ്പർ അസെറ്റേറ്റ് കുമിൾനാശിനിയായി ഉപയോഗിക്കുന്നുണ്ട്.
വിവിധ ജൈവരാസപ്രവർത്തനങ്ങളിലെ ത്വരിതമായും പിഞ്ഞാണപാത്രങ്ങൽക്ക് നിറം കൊടുക്കുന്നതിനും കീടനാശിനിയായും ഇത് ഉപയോഗിക്കുന്നുണ്ട്.
യന്ത്രഭാഗങ്ങൾ തുരുമ്പിക്കാതിരിക്കാനായ് ഇന്ധനത്തിന്റെ കൂടെ ഇതു ചേർക്കാറുണ്ട്.
തീപ്പിടുത്തത്തെ തടയാൻ, തുണിത്തരങ്ങളിൽ നിറം കൊടുക്കാൻ, പകർപ്പ് എടുക്കുന്ന യന്ത്രങ്ങളിൽ, സ്രാവിനെ ചെറുക്കുന്ന പദാർത്ഥമായും മറ്റും ഉപയോഗിക്കാറുണ്ട്.
കോപ്പർ ക്ലോറൈഡ് വിവിധ ജൈവരാസപ്രവർത്തനങ്ങളിലെ ത്വരിതമായും പിഞ്ഞാണപാത്രങ്ങൾക്ക് നിറം കൊടുക്കുന്നതിനും തുണിത്തരങ്ങളിൽ നിറം കൊടുക്കുന്നതിനും.
ഫിലിം നിർമ്മാണത്തിനും കരിമരുന്നു നിർമ്മാണത്തിനും ഇന്ധനത്തിലെ ഈയം നിർമ്മാർജ്ജനം ചെയ്യുന്നതിനും ചെമ്പ് ഉപയോഗിക്കുന്നു.
കോപ്പർ സൾഫേറ്റ് അഥവാ തുരിശ് തുകൽ നിർമ്മാണത്തിന് അത്യാവശ്യമാണ്‌.
പേപ്പർ പൾപ്പിനെ സംരക്ഷിക്കുന്നതിനും വെള്ളത്തിൽ പായൽ വളരുന്നതിനെ തടയാനും ഇത് പ്രയോജനപ്പെടുത്താറുണ്ട്.
ഇന്ധന നിർമ്മലീകരണത്തിന്, ലോഹം പൂശുന്നതിന്, പശ, മഷി, വെളുത്ത വസ്ത്രങ്ങൾക്കുള്ള നീലം, ചില്ല്, സിമൻറ്, പിഞ്ഞാണം എന്നിവയുടെ നിർമ്മാണത്തിന് ഇത് ആവശ്യമാണ്.
നമ്മുടെ നാട്ടിൽ തന്നെ ചെടികളിൽ ഉണ്ടാകുന്ന കുമിൾ, കീടങ്ങൾ എന്നിവ തടയാൻ ബോർഡോമിശ്രിതം (ബോർഡാക്സ് എന്നും പറയും) മിശ്രിതം ഇത് ഉപയോഗിച്ചാണ് ഉണ്ടാക്കുന്നത്.
ലഭ്യത ചിലിയിലെ ചുക്കിക്കമാട്ട എന്ന ലോകത്തിലെ ഏറ്റവും വലിയ ചെമ്പ് നിക്ഷേപമുള്ള സ്ഥലം
ചിലി , അമേരിക്കൻ ഐക്യനാടുകൾ എന്നിവയാണ് ചെമ്പിന്റെ ഖനനത്തിൽ മുന്നിട്ടുനിൽക്കുന്ന രാജ്യങ്ങൾ.
ശരീരത്തിനാവശ്യമായ ചെമ്പ് വിവിധ ആഹാരപദാർത്ഥങ്ങളിൽ നിന്നും ലഭിക്കുന്നു.
ചെമ്പ് പാത്രങ്ങളിൽ ഭക്ഷണം പാകം ചെയ്യുന്നത് ശരീരത്തില് ചെമ്പിന്റെ ലഭ്യത വർദ്ധിപ്പിക്കുന്നുണ്ട്.
പാരിസ്ഥിതിക പ്രശ്നങ്ങൾ ചിലിയിലെ ഉപയോഗശൂന്യമായ ഒരു ഖനിയിൽ നിന്ന് ഒഴുകുന്ന ചെമ്പ്.
ഇത് കടുത്ത പരിസ്ഥിതി പ്രശ്നങ്ങൾ ഉണ്ടാക്കും അവലംബം ↑ ↑ ↑ http://www.npi.gov.au/database/substance-info/profiles/27.html മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
ചെമ്പൈ മെമ്മോറിയൽ ഗവണ്മെന്റ് മ്യൂസിക് കോളേജ്, ചിറ്റൂർ
കേരളത്തിലെ പാലക്കാട് ചെമ്പൈ മെമ്മോറിയൽ ഗവൺമെന്റ് മ്യൂസിക് കോളേജ് 1957 ൽ ഗവൺമെന്റ് മ്യൂസിക് അക്കാദമിയായി ആരംഭിച്ചു.
വോക്കൽ, വീണ , വയലിൻ , മൃദംഗം എന്നിവിടങ്ങളിൽ നാല് വർഷത്തെ ഗണഭൂഷണം ഡിപ്ലോമ കോഴ്‌സും വോക്കലിൽ മൂന്ന് വർഷത്തെ ഗണപ്രവീണ പോസ്റ്റ് ഡിപ്ലോമ കോഴ്‌സും നടത്തുന്നു.
1980 ൽ പാലക്കാട് സ്വദേശിയായ കർണാടക സംഗീതജ്ഞനായ ചെമ്പൈ വൈദ്യനാഥ ഭാഗവതരുടെ സ്മരണയ്ക്കായി ഇതിന് ഇന്നത്തെ പേര് നൽകി.
വോക്കൽ, കർണാടക സംഗീത ഉപകരണങ്ങളിൽ വിവിധ ബാച്ചിലർ ബിരുദങ്ങളും കർണാടക സ്വരത്തിൽ മാസ്റ്റർ ഓഫ് ആർട്സ് ബിരുദവും ഇത് വാഗ്ദാനം ചെയ്യുന്നു.
ഇതും കാണുക അവലംബം പുറം കണ്ണികൾ കാലിക്കറ്റ് സർവകലാശാല യൂണിവേഴ്സിറ്റി ഗ്രാന്റ്സ് കമ്മീഷൻ നാഷണൽ അസസ്മെന്റ് ആൻഡ് അക്രഡിറ്റേഷൻ കൗൺസിൽ ↑
ചെമ്പൈ സംഗീതോത്സവം
ഗുരുവായൂർ ദേവസ്വം സംഘടിപ്പിക്കുന്ന വാർഷിക സംഗീതോത്സവമാണ് ചെമ്പൈ സംഗീതോത്സവം .
തിരുവയ്യാറിലെ ത്യാഗരാജ ആരാധന പോലെയാണ് ഇത് സംഘടിപ്പിക്കപ്പെടുന്നത്.
പ്രമുഖ കർണാടകസംഗീതജ്ഞനായിരുന്ന ചെമ്പൈ വൈദ്യനാഥ ഭാഗവതരുടെ സ്മരണക്കായാണ് ഇത് നടത്തപ്പെടുന്നത്.
ഏകാദശിയോടനുബന്ധിച്ച് ചെമ്പൈ വൈദ്യനാഥ ഭാഗവതർ ആരംഭിച്ച സംഗീതോത്സവമാണ് പിന്നീട് അദ്ദേഹത്തിന്റെ പേരിൽ പ്രസിദ്ധമായത്.
അരനൂറ്റാണ്ടോളം ചെമ്പൈ ഭാഗവതർ ശിഷ്യരോടൊപ്പം ഏകാദശി നാളിൽ സംഗീതോത്സവം നടത്തിയിരുന്നു.
60 വർഷത്തോളം ചെമ്പൈ ക്ഷേത്രനഗരിയിൽ സ്വന്തം നിലയിൽ ഈ ഉത്സവം നടത്തിയിരുന്നു.
കൊച്ചുകുട്ടികൾ മുതൽ അക്കാലത്തെ പ്രശസ്തരായ സംഗീതജ്ഞർ വരെ കർണാടക സംഗീതത്തിൽ താൽപ്പര്യമുള്ള ആരെയും അദ്ദേഹം ഉത്സവത്തിൽ അവതരിപ്പിക്കാൻ ക്ഷണിക്കുമായിരുന്നു.
കാലക്രമേണ, ഉത്സവത്തിന്റെ തോത് തിരുവയ്യാ‍ർ ത്യാഗരാജ ആരാധനയോളം വളർന്നു.
3 ദിവസം മാത്രമുണ്ടായിരുന്ന സംഗീതോത്സവം തിരക്ക് വർധിച്ചതോടെ 15 ദിവസമായി.
1974-ൽ ചെമ്പൈയുടെ മരണശേഷം അദ്ദേഹത്തിന്റെ സ്മരണയ്ക്കായി ചെമ്പൈ സംഗീതോൽസവം എന്ന് പുനർനാമകരണം ചെയ്തു.
ഗുരുവായൂർ ദേവസ്വത്തിന്റെ നേതൃത്വത്തിൽ ആണ് ഇത് നടത്തപ്പെടുന്നത്.
ഉത്സവം ചെമ്പൈ സംഗീതോത്സവം 2019
എല്ലാ വർഷവും ഏകദേശം 3000 ത്തോളം സംഗീതജ്ഞർ ഈ ഉത്സവത്തിൽ പങ്കെടുക്കുന്നു, ഇത് ഏകദേശം 12-15 ദിവസം നടക്കുന്നു, ഗുരുവായൂർ ഏകാദശി ദിനത്തിൽ എല്ലാ സംഗീതജ്ഞരും ചെമ്പൈയുടെ അഞ്ച് പ്രിയപ്പെട്ട ഗാനങ്ങളും ത്യാഗരാജന്റെ പഞ്ചരത്ന കൃതികളും ആലപിക്കുന്നു.
ഉത്സവം വർഷം തോറും കൂടുതൽ ജനപ്രിയമാവുകയും അതിന്റെ ദൈർഘ്യം അതിന്റെ തുടക്കത്തിലെ മൂന്ന് ദിവസങ്ങളിൽ നിന്ന് ഇപ്പോൾ ഏകദേശം 12-15 ദിവസമായി വർദ്ധിച്ചു.
അഹിന്ദുക്കളെ അനുവദിക്കുന്നില്ല
നേരത്തെ നാലമ്പലത്തിന്റെ അകത്തായിരുന്നു ചെമ്പൈ സംഗീതോൽസവം നടത്തിയിരുന്നത്, പിന്നീടത് മേൽപ്പത്തൂർ ഓഡിറ്റോറിയത്തിലേക്ക് മാറ്റി.
ക്ഷേത്രത്തിനു പുറത്താണ് നടക്കുന്നതെങ്കിലും ഇവിടെയും അഹിന്ദുക്കൾക്ക് പ്രവേശനം നിഷേധിച്ചിരിക്കുകയാണ്.
സംഗീതത്തിൽ പങ്കെടുക്കുന്ന പുരുഷന്മാർ ഷർട്ട് ധരിച്ചുകൊണ്ട് കച്ചേരിനടത്താനും അനുവദിക്കുന്നില്ല.
↑ ↑ ↑ ↑ ↑ https://www.newindianexpress.com/states/kerala/2009/nov/14/chembai-puraskaram-presented-to-parassala-103619.html
കൗഷികി ചക്രവർത്തി ഇംഗ്ലീഷ് വിലാസം https://ml.wikipedia.org/wiki/Kaushiki_Chakraborty
ഒരു ഇന്ത്യൻ ശാസ്ത്രീയ സംഗീതജ്ഞയാണ് കൗശികി ചക്രവർത്തി (ജനനം 24 മേയ് 1980).
പ്രമുഖ സംഗീതജ്ഞനായ അജോയ് ചക്രവർത്തിയുടെ മകളാണ്.
കൽക്കത്തയിലെ ഒരു സംഗീത കുടുംബത്തിലാണ് ജനനം; പട്യാല ഘരാനയിൽ ഗായകി ശൈലിയിലാണ് അവർ പ്രാവീണ്യം നേടിയത് .
ആദ്യകാല ജീവിതം പ്രമാണം:Kaushiki Chakrabarty1.jpg Kaushiki  2011-ൽ മുംബൈയിലെ ഒരു പരിപാടിയിൽ
1980-ൽ ചന്ദന ചക്രവർത്തിയുടെയും അജോയ് ചക്രവർത്തിയുടെയും മകളായി കൊൽക്കത്തയിൽ ജനിച്ചു.
കൗഷിക് ബറുവ ഇംഗ്ലീഷ് വിലാസം https://ml.wikipedia.org/wiki/Kaushik_barua
ഭാരതീയനായ ഇംഗ്ലീഷ് നോവലിസ്റ്റാണ് കൗഷിക് ബറുവ .
പ്രഥമ നോവലായ വിൻഡ് ഹോഴ്സിന് 2014 ലെ കേന്ദ്ര സാഹിത്യ അക്കാദമിയുടെ യുവ സാഹിത്യ പുരസ്കാരം ലഭിച്ചു.
ഡൽഹി സെന്റ് സ്റ്റീഫൻസ് കോളേജ്, ലണ്ടൻ സ്കൂൾ ഓഫ് എക്കണോമിക്സ് എന്നിവടങ്ങളിൽ പഠിച്ചു.
റോമിൽ യുണൈറ്റഡ് നേഷൻസ് ഉദ്യോഗസ്ഥനാണ് കൗഷിക്.
കൃതികൾ വിൻഡ് ഹോഴ്സ്‍‍ പുരസ്കാരങ്ങൾ 2014 ലെ കേന്ദ്ര സാഹിത്യ അക്കാദമിയുടെ യുവ സാഹിത്യ പുരസ്കാരം അവലംബം ↑ പുറം കണ്ണികൾ Sense of a struggle
കൗഷ്യിംഗ്
തെക്കൻ തായ്‌വാനിലെ ഒരു തീരപ്രദേശ പട്ടണമാണ് കൗഷ്യിംഗ് .
2952 ചതുരശ്ര മീറ്റർ വിസ്തീർണമുള്ള, ഔദ്യോഗികമായി ഒരു പ്രത്യേക നഗരസഭ ആണിത്, ഇത് തീര നഗര കേന്ദ്രം മുതൽ ഗ്രാമീണ യുഷാൻ നിരകൾ വരെ നീണ്ടുകിടക്കുന്നു.
2.77 ദശലക്ഷം ജനങ്ങളുള്ള ഈ പ്രദേശം, തായ്‌വാനിലെ മൂന്നാമത്തെ ജനനിബിഡമായ ഭരണ പ്രദേശവും രണ്ടാമത്തെ വലിയ ആസ്ഥാന നഗരവുമാണ്.
പതിനേഴാം നൂറ്റാണ്ടിൽ സ്ഥാപിതമായതിനുശേഷം, തെക്കൻ തായ്‌വാനിലെ, ഒരു ചെറിയ വ്യാപാര ഗ്രാമത്തിൽ നിന്നും വലിയ വലിയ രാഷ്ട്രീയ സാമ്പത്തിക കേന്ദ്രമായി കൗഷ്യിംഗ് മാറി.
ഇന്നത്തെ ഇവിടുത്തെ പ്രധാന വ്യവസായങ്ങളിൽ ഇതിൽ നിർമ്മാണം, ഉരുക്ക് നിർമ്മാണം എണ്ണ ശുദ്ധീകരണം, ചരക്ക് കടത്തൽ, കപ്പൽ നിർമ്മാണം, തുടങ്ങിയവയാണ്.
ഏറ്റവും തിരക്കേറിയതും വലുതുമാണ് കൗഷ്യിംഗ് തുറമുഖം.
കൗഷ്യിംഗ് അന്താരാഷ്ട്ര വിമാനത്താവളം യാത്രക്കാരുടെ എണ്ണം കൊണ്ട് രണ്ടാമത്തെ തിരക്കേറിയ വിമാനത്താവളം ആണ്.
മറ്റ് പ്രധാന നഗരങ്ങളുമായി ആയി അതിവേഗ, പരമ്പരാഗത തീവണ്ടി സൗകര്യങ്ങളോടൊപ്പം ധാരാളം ദേശീയ പാതകളും ഉണ്ട്.
റിപ്പബ്ലിക്ക് ഓഫ് ചൈന നാവികസേനയുടെ മുഖ്യ കാര്യാലയവും നാവിക  വിദ്യാലയവും ഇവിടെയാണ്.
ഈയടുത്തകാലത്തായി ഉണ്ടാക്കിയ പിയർ ടു കായിക കേന്ദ്രം, കൗഷ്യിംഗ്ൻറ ദേശീയ കായിക-സംഗീത കേന്ദ്രം തുടങ്ങിയവ പട്ടണത്തിലെ വിനോദസഞ്ചാരം സാംസ്കാരിക വ്യവസായത്തെയും അഭിവൃദ്ധിക്കായി ഉണ്ടാക്കിയതാണ്.
അവലംബം Kaohsiung എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Geographic data related to കൗഷ്യിംഗ് at OpenStreetMap
കൗസല്യ ഇംഗ്ലീഷ് വിലാസം https://ml.wikipedia.org/wiki/Kausalya
ഭാരതീയ ഇതിഹാസമായ രാമായണത്തിലെ ഒരു കഥാ‍പാത്രമാണ് കൗസല്യ .
( സംസ്കൃതം : कौशल्या, kauśalyā ).
അയോധ്യയിലെ രാജാവായിരുന്ന ദശരഥന്റെ മൂന്നു ഭാര്യമാരിൽ ആദ്യത്തെ പത്‌നി ആയിരുന്നു കൗസല്യ.
കോസല രാജ്യത്തെ രാജാവിന്റെ മകളാണ് കൗസല്യ.
കൗസല്യയുടെ പുത്രനാണ്‌ ശ്രീരാമൻ .
ഇത് കൂടി കാണുക സുമിത്ര കൈകേയി അവലംബം
കൗസ്തുഭം ഇംഗ്ലീഷ് വിലാസം https://ml.wikipedia.org/wiki/Kaustubha
അമൃതം എടുക്കാനായി ദേവന്മാരും അസുരന്മാരും ചേർന്ന് ക്ഷീരസാഗരം കടഞ്ഞപ്പോൾ കിട്ടിയ ആഭരണമാണ് കൗസ്തുഭം .
മഹാവിഷ്ണുവിന്റെ ആഭരണമാണ് നീലനിറത്തിലുള്ള ഈ രത്നം
അവലംബം ↑ http://www.sacred-texts.com/hin/vp/vp044.htm#fr_236 ↑ ↑
കൗൺസലിംഗ്
സ്വന്തം പ്രശ്നങ്ങൾ സമചിത്തതയോടെ സ്വയം പരിഹരിക്കുവാൻ ഒരു വ്യക്തിയെ മാനസികമായി തയ്യാറാക്കുന്ന പ്രക്രിയയാണ് കൗൺസലിംഗ് .
മതിയായ പരിശീലനം സിദ്ധിച്ച ഒരു കൗൺസിലറും  സംഘർഷങ്ങൾ അനുഭവിക്കുന്ന വ്യക്തിയും പരസ്പരം പങ്കുവെയ്ക്കലിലൂടെ പ്രശ്നപരിഹാരം കണ്ടെത്തുന്ന രീതിയാണിത്.
പ്രശ്നം അനുഭവിക്കുന്നയാൾ വേദനാജനകമായ അനുഭവങ്ങളെ വിശകലനം ചെയ്ത് സ്വതന്ത്രമായ പരിഹാരമാർഗ്ഗങ്ങൾ കണ്ടെത്തി പ്രശ്നപരിഹരണത്തിനുശ്രമിക്കുകയാണ് ചെയ്യുന്നത്.
വ്യക്തിപരമായ ആർജ്ജവം വർദ്ധിപ്പിക്കുക, ശരിയായ മാനസികാരോഗ്യം നേടുക, ജീവിതവിജയത്തിന് ഉതകുന്ന ജീവിതനൈപുണികൾ ആർജിക്കുക എന്നിവയാണ് കൗൺസിലിംഗിന്റെ ലക്ഷ്യങ്ങൾ.
സൈക്കോളജിസ്റ്റ് അല്ലെങ്കിൽ ക്ലിനിക്കൽ സൈക്കോളജിസ്റ്റ്, സൈക്ക്യാട്രിസ്റ്റ്, ക്ലിനിക്കൽ സോഷ്യൽ വർക്കർ, സൈക്യാട്രിക് നഴ്‌സ്‌ അഥവാ മെന്റൽ ഹെൽത്ത്‌ നഴ്സ്, സൈക്കോതെറാപ്പിസ്റ്റ് തുടങ്ങിയ ആരോഗ്യ മേഖലയിലെ വിദഗ്ദർ ആണ് കൗൺസിലിംഗ് ചെയ്യാൻ പൊതുവേ യോഗ്യതയുള്ള  പ്രൊഫഷണലുകളാണ്.
അടിസ്ഥാനതത്വങ്ങൾ വ്യക്തിവ്യതിരിക്തതയും മൂല്യവും
ഓരോ വ്യക്തിയും പരസ്പരം വിഭിന്നമാണ്.
അവരവരുടേതായ മൂല്യവും വ്യതിരിക്തതയും ഉള്ള സമൂഹജീവിയാണ് മനുഷ്യൻ.
പ്രശ്നപരിഹരണത്തിന് കൗൺസിലർ ആദ്യം അറിയേണ്ട പാഠമാണിത്.
മുൻധാരണകളെല്ലാം മാറ്റിവച്ച് വിശ്വാസ്യതയോടെ, വ്യക്തിനിഷ്ഠമായ പ്രശ്നപരിഹരണത്തിന് ഇത് അത്യാവശ്യമാണ്.
വ്യക്തികളിലെ മാറ്റം
സ്വന്തം കാഴ്ചപ്പാടുകളും ചിന്തകളും പെരുമാറ്റരീതികളും നിരന്തരവ്യതിയാനത്തിന് വിധേയമാണെങ്കിൽ അത്തരത്തിലുള്ള വ്യക്തികളിൽ കൗൺസലിംഗ് സുഗമമാണ്.
അത്തരക്കാർക്ക് ഒരളവുവരെയെങ്കിലും തങ്ങളുടെ വൈകാരികാവസ്ഥകളെ നിയന്ത്രിക്കാൻ കഴിവുണ്ട്.
കൗൺസലറുടെ വ്യക്തിബോധം
ആത്മവിശ്വാസവും സ്വന്തം നിലപാടുകളെ ആശ്യമെങ്കിൽ തുറന്ന് വിമർശിക്കുവാനുമുള്ള കഴിവ് ഓരോ കൗൺസലറുടേയും വിജയത്തിനുപിന്നിലുണ്ട്.
അനുഭവങ്ങളിൽ നിന്നും കൂടുതൽ അറിവ് നേടാനും പുതിയ സന്ദർഭങ്ങളിൽ പരീക്ഷിക്കാനുമുള്ള പരിശീലനവും പരിമിതികളെക്കുറിച്ചുള്ള സുവ്യക്തതയും കൗൺസലർക്ക് ഉണ്ടാകണം.
അടിസ്ഥാനശേഷികൾ സഹഭാവത്തോടെയുള്ള പ്രതികരണം
കൗൺസിലർക്ക് അടിസ്ഥാനപരമായി ഉണ്ടായിരിക്കേണ്ട മഹിമയാണിത്.
കൗൺസിലിംഗിനെത്തുന്നയാളുടെ വൈകാരികാവസ്ഥയ്ക്ക് അനുപൂരകരീതിയിൽ വാക്കുകളോ ഭാവപ്രകടനങ്ങളോ നടത്തുകയും അതിവൈകാരികതയില്ലാതെ സമചിത്തതയിലൂന്നി അഭിപ്രായങ്ങൾ കേൾക്കുന്നതിനുള്ള മാനസികാവസ്ഥ കൗൺസിലർക്ക് ഉണ്ടാകണം.
നിരീക്ഷണപാടവം
കൗൺസിലിംഗിനെത്തുന്നയാളുടെ അതിസൂക്ഷ്മ ശാരീരിക മാനസിക വൈകാരിക ഭാവങ്ങളെ സൂക്ഷ്മമായി നിരീക്ഷിക്കാനുള്ള കഴിവ് ഉണ്ടാകണം.
ചോദ്യനിർമ്മിതി
പ്രശ്നത്തിന്റെ തുടക്കം, ആഴം, സാഹചര്യം എന്നിവ അവധാനതയോടെ പുറത്തുകൊണ്ടുവരുന്ന തരത്തിലുള്ള ചോദ്യശകലങ്ങൾ നിർബാധം ഉപയോഗിക്കാൻ കൗൺസലർക്ക് കഴിയണം.
ചോദ്യം ചെയ്യലല്ലാതെ, തീർത്തും സൗഹൃദപരമായ അന്തരീക്ഷം അനവദിക്കേണ്ടത് കൗൺസലറുടെ കർത്തവ്യമാണ്.
വികാരപ്രകടനം
സംഘർഷത്തിലാണ്ട വ്യക്തി പ്രകടിപ്പിക്കുന്ന വികാരങ്ങളെ അതേ കൃത്യതയോടെ മറ്റൊരാൾ നിരീക്ഷിക്കുകയും മനസ്സിലാക്കുകയും ചെയ്യുന്നുണ്ട് എന്ന തോന്നൽ രൂപപ്പെടുന്ന തലത്തിലേയ്ക് കൗൺസലർ ഉയരണം.
സ്വാനുഭവങ്ങളുടെ വെളിപ്പെടുത്തൽ
പ്രശ്നബാധിതമനസ്സിന് ഒട്ടൊക്കെ ആശ്വാസം പകരുന്നതിനും ആത്മവിശ്വാസം നൽകുന്നതിനും ഒറ്റപ്പെടലിൽ നിന്ന് ഒഴിഞ്ഞുനിൽക്കുന്നതിനും സ്വാനുഭവങ്ങളെ ഫലപ്രദമായി വിനിയോഗിക്കാം.
കൗൺസിൽ ഓൺ അമേരിക്കൻ-ഇസ്‌ലാമിക് റിലേഷൻസ് (CAIR)
അമേരിക്കയിലെ മുസ്‌ലിം സമൂഹത്തിന്റെ പൗരാവകാശങ്ങൾക്ക് വേണ്ടി പ്രവർത്തിക്കുന്ന ഒരു സംഘടനയാണ് കൗൺസിൽ ഓൺ അമേരിക്കൻ-ഇസ്‌ലാമിക് റിലേഷൻസ് ( CAIR, കെയർ എന്ന ചുരുക്കപ്പേരിൽ അറിയപ്പെടുന്നു).
വാഷിങ്ടണിലെ കാപ്പിറ്റോൾ ഹില്ലിലാണ് സംഘടനയുടെ ആസ്ഥാനം.
രാജ്യവ്യാപകമായി പ്രാദേശിക ഘടകങ്ങൾ നിലവിലുണ്ട്.
പൗരാവകാശ പ്രവർത്തനങ്ങൾ, മാധ്യമ ബന്ധങ്ങൾ, പൗര ഇടപെടൽ, വിദ്യാഭ്യാസം എന്നിവയിലൂടെ CAIR അമേരിക്കയിലെ മുസ്ലീങ്ങൾക്കിടയിൽ സാമൂഹികവും നിയമപരവും രാഷ്ട്രീയവുമായ പ്രവർത്തനങ്ങളെ പ്രോത്സാഹിപ്പിക്കുന്നു.
മുസ്‌ലിം ബ്രദർഹുഡുമായി സംഘടനക്ക് അടുപ്പമുണ്ടെന്ന് വിമർശകർ ചൂണ്ടിക്കാണിക്കുന്നുണ്ടെങ്കിലും സംഘടന അതിനെ നിഷേധിക്കുന്നുണ്ട്.
മുസ്‌ലിംകൾക്കും ഇസ്‌ലാമിനുമെതിരായി അമേരിക്കൻ സമൂഹത്തിൽ നിലനിൽക്കുന്ന മുൻവിധികളെ ചെറുക്കുക, നേരിടുന്ന വിവേചനം അവസാനിപ്പിക്കുക എന്നീ ഉദ്ദേശ്യത്തോടെ 1994-ലാണ് കെയർ രൂപീകരിക്കപ്പെടുന്നത്.
ഇതിനെയൊക്കെ മറികടന്ന് സാമൂഹ്യ ഇടപെടലുകൾ നടത്താൻ സംഘടന സമൂഹത്തെ പ്രേരിപ്പിച്ചു വന്നു .
കൗസല്യ (നടി) ഇംഗ്ലീഷ് വിലാസം https://ml.wikipedia.org/wiki/Kausalya_(actress)
മലയാളം , തമിഴ് ചലച്ചിത്രമേഖലയിലെ ഒരു നടിയാണ് കൗസല്യ (യഥാർത്ഥ നാമം കവിത ശിവശങ്കർ , ജനനം 1979 ഡിസംബർ 30).
നന്ദിനി എന്ന പേരിലും അറിയപ്പെടുന്നു.
ബാലചന്ദ്രമേനോൻ സംവിധാനം ചെയ്ത ഏപ്രിൽ 19 എന്ന ചിത്രത്തിലൂടെയാണ് ചലച്ചിത്രരംഗത്തെത്തിയത്.
കൗസല്യ ശങ്കർ ഇംഗ്ലീഷ് വിലാസം https://ml.wikipedia.org/wiki/Kausalya_Shankar
ഇന്ത്യയിലെ ഒരു പ്രമുഖ ജാതി വിരുദ്ധ പ്രവർത്തകയാണ് കൗസല്യ .
തേവർ വംശജയായ അവർ ദളിത് വിഭാഗത്തിൽപ്പെട്ട ശങ്കറിനെ വിവാഹം കഴിക്കുന്നതിൽ എതിർപ്പുണ്ടായിരുന്ന കുടുംബം ഭർത്താവ് വി.ശങ്കറിനെ വാടക കൊലയാളികളെക്കൊണ്ട് വെട്ടിക്കൊന്നതിനെത്തുടർന്ന് ആണ് അവർ ശ്രദ്ധിക്കപ്പെടുന്നത്.
ഉദുമലൈ ശങ്കർ വധക്കേസ് എന്നറിയപ്പെടുന്ന അവരുടെ കേസ്, അന്തർജാതി ദമ്പതികളുടെ "ദുരഭിമാനക്കൊല"യുടെയും തമിഴ്‌നാട്ടിലെ ജാതി അതിക്രമങ്ങളുടെ നിലനിൽക്കുന്ന പ്രശ്‌നങ്ങളുടെയും പ്രതീകമായി മാറി.
2018 ഡിസംബർ 9-ന് അവർ കോയമ്പത്തൂരിൽ വെച്ച് മിസ്റ്റർ ശക്തിയെ വിവാഹം കഴിച്ചു.
പുനർവിവാഹം ചെയ്യാനുള്ള അവരുടെ തീരുമാനത്തിന് പല ഭാഗങ്ങളിൽ നിന്നും ആശംസകൾ പ്രവഹിച്ചു.
തെക്കൻ തമിഴ്‌നാട്ടിലെ ദിണ്ടിഗൽ ജില്ലയിലെ കുപ്പംപാളയം ഗ്രാമത്തിലെ ഒരു ഓട്ടോ ഡ്രൈവറും ഫൈനാൻസിയറുമായ പി.ചിന്നസാമിയുടെയും വീട്ടമ്മയായ അന്നലക്ഷ്മിയുടെയും മകളായാണ് കൗസല്യ ജനിച്ചത്.
അവർക്ക് ഗൗതം എന്ന ഒരു ഇളയ സഹോദരൻ ഉണ്ട്.
2007 ൽ കൗസല്യ ആറാം ക്ലാസിൽ പഠിക്കുമ്പോൾ കുടുംബം പഴനിയിലേക്ക് താമസം മാറി.
അവരുടെ സഹോദരൻ പറയുന്നതനുസരിച്ച്, കൗസല്യ ഒരു മിടുക്കിയായ വിദ്യാർത്ഥിയായിരുന്നു.
12-ആം ക്ലാസ് ബോർഡ് പരീക്ഷയിൽ 1000-ത്തിലധികം മാർക്ക് വാങ്ങിയ കൗസല്യ, 2014-ൽ പൊള്ളാച്ചിയിലെ പിഎ എഞ്ചിനീയറിംഗ് കോളേജിൽ ചേർന്നു.
ആദ്യ ദിവസം അവിടെവെച്ച് അവളെ കണ്ടുമുട്ടിയ ശങ്കർ രണ്ടാം ദിവസം അവളോട് വിവാഹാഭ്യർത്ഥന നടത്തി.
സാമ്പത്തികമായി പിന്നോക്കം നിൽക്കുന്ന കുടുംബത്തിൽ നിന്നാണ് ശങ്കർ വന്നത്, അച്ഛൻ ദിവസക്കൂലിക്കാരനാണ്.
ആദ്യം അവർ അവനെ നിരസിച്ചു, എന്നാൽ പിന്നീട് അടുത്ത 6 മാസത്തിനുള്ളിൽ അവർക്കിടയിൽ ശക്തമായ ഒരു സൗഹൃദം വളർന്നു, പിന്നീട് അത് പ്രണയമായി മാറി.
ശങ്കറിനൊപ്പം കൗസല്യയെ കണ്ട ബന്ധുക്കൾ അത് മാതാപിതാക്കളോട് പറഞ്ഞു.
തേവരുമായി മുമ്പ് ഏറ്റുമുട്ടിയ ദളിത് പല്ലർ സമുദായത്തിലെ അംഗമാണ് ശങ്കറെന്ന് അറിഞ്ഞപ്പോൾ, അവനുമായുള്ള ബന്ധത്തെക്കുറിച്ച് അവർ കൗസല്യയുമായി വഴക്കിട്ടു.
ഈ വഴക്കിന് ശേഷം, ശങ്കറിനെ വിവാഹം കഴിക്കാൻ കൗസല്യ തീരുമാനിച്ചു, 2015 ൽ അവർ കോളേജ് പഠനം ഉപേക്ഷിച്ച് ശങ്കറിന്റെ ഗ്രാമത്തിലേക്ക് മാറി.
വിവാഹം കഴിഞ്ഞ് ഒരു മാസം കഴിഞ്ഞപ്പോൾ ചിന്നസാമി ദമ്പതികളെ ബലമായി വേർപെടുത്താൻ ശ്രമിച്ചു.
കൗസല്യയുടെ മുത്തച്ഛന് അസുഖമാണെന്ന് കള്ളം പറഞ്ഞ് അവരെ ഡിണ്ടിഗലിലേക്ക് കൊണ്ടുപോയി.
ആളെ കാൺമാനില്ല എന്ന പരാതി ശങ്കർ നൽകിയതോടെ ഈ ഗൂഢാലോചന പാളി.
പിന്നീട് വിവാഹം അവസാനിപ്പിക്കാൻ 10 ലക്ഷം രൂപ കൈക്കൂലിയായി ശങ്കറിന് നൽകാൻ വീട്ടുകാർ ശ്രമിച്ചെങ്കിലും അദ്ദേഹം സമ്മതിച്ചില്ല.
തുടർന്നാണ് കൊലയാളികളെ നിയമിച്ച് ദമ്പതികളെ കൊലപ്പെടുത്താൻ ചിന്നസാമി തീരുമാനിച്ചത്.
2016 മാർച്ച് 12 ന്, ശങ്കറും കൗസല്യയും തങ്ങളുടെ കുടിൽ വിട്ട് ശങ്കറിന് ഒരു പുതിയ ഷർട്ട് വാങ്ങാൻ ഉദുമലൈപേട്ടയിലേക്ക് പോയി.
തുണിക്കടയിൽ നിന്ന് മടങ്ങുമ്പോൾ ഇരുവരും റോഡ് മുറിച്ചുകടന്ന് ബസ് സ്റ്റോപ്പിലേക്ക് പോകുകയായിരുന്നു.
അപ്പോഴേക്കും 2 മോട്ടോർ ബൈക്കുകളിലായി ചിന്നസാമി വാടകയ്‌ക്കെടുത്ത 6 കൊലയാളികൾ എത്തി.
വൻ ജനക്കൂട്ടത്തിന് മുന്നിൽ വെച്ച് അവർ ദമ്പതികളെ ആക്രമിക്കുകയും നീളമുള്ള കത്തികൾ ഉപയോഗിച്ച് വെട്ടിവീഴ്ത്തുകയുമായിരുന്നു.
36 സെക്കൻഡിനുശേഷം ഇവർ ബൈക്കിൽ രക്ഷപ്പെട്ടു.
ശങ്കർ ഓടി രക്ഷപ്പെടാൻ പാടുപെട്ടു, അതേസമയം കൗസല്യ കാറിനടിയിൽ കയറുന്നത് വരെ വീണ്ടും ആക്രമിക്കപ്പെട്ടു.
ആംബുലൻസ് ഇരുവരെയും ആശുപത്രിയിലെത്തിച്ചു.
തന്റെ ഭർത്താവിനെ കൈകളിൽ താങ്ങി ആശുപത്രി ഗേറ്റ് കടക്കുപോഴേക്കും ശങ്കറിൻറെ ശ്വാസം നിലച്ചു.
34 വെട്ടുകളാണ് ശങ്കറിന്റെ ദേഹത്ത് ഉണ്ടായിരുന്നത്.
കൊലയ്ക്ക് ശേഷം 20 ദിവസം അവർ ആശുപത്രിയിൽ കിടന്നു.
തന്റെ പിതാവാണ് ഉത്തരവാദിയെന്ന് യുവതി പോലീസിനോട് പറഞ്ഞു.
ഈ കേസ് ഗണ്യമായ മാധ്യമശ്രദ്ധ നേടുകയും ഉടൻ വിചാരണ ആരംഭിക്കുകയും ചെയ്തു.
പിതാവ് ഉൾപ്പെടെയുള്ള കൊലയാളികളുടെ പ്രോസിക്യൂഷനിൽ കൗസല്യയായിരുന്നു പ്രധാന സാക്ഷി.
പിന്നീട് അവർക്ക് സർക്കാർ ജോലി ലഭിച്ചെങ്കിലും പിന്നീട് അത് നഷ്ടപ്പെട്ടു.
കൊലപാതകത്തിന് ശേഷം, വിഷാദരോഗിയായി മാറിയ കൗസല്യ ആത്മഹത്യയ്ക്ക് പോലും ശ്രമിക്കുകയും ചെയ്തു.
എന്നിരുന്നാലും, കേസിനിടെ, അവർ തന്റെ മുഴുവൻ കുടുംബത്തിനും എതിരെ സാക്ഷി പറയുകയും അവർ ചെയ്ത കുറ്റത്തിന് അവരെല്ലാവരും ശിക്ഷിക്കപ്പെടണമെന്ന് ആവശ്യപ്പെടുകയും ചെയ്തു.
തന്നെ കൊല്ലുമെന്ന് അമ്മ ആവർത്തിച്ച് പറയാറുണ്ടായിരുന്നെന്നും ശങ്കറിനെ വിവാഹം കഴിക്കുന്നതിനേക്കാൾ നല്ലത് മരിക്കുന്നതാണെന്ന് പറഞ്ഞെന്നും അവർ മൊഴി നൽകി.
പിന്നീട്, അംബേദ്കറിന്റെയും പെരിയാറിന്റെയും പ്രത്യയശാസ്ത്രങ്ങളെ പിന്തുടർന്ന് അവർ ജാതിവിരുദ്ധ, ദളിത് അവകാശ പ്രവർത്തകയായി മാറി.
അന്നലക്ഷ്മിയും മറ്റ് രണ്ട് പ്രതികളും ഒഴികെയുള്ള എല്ലാ പ്രതികളും കുറ്റത്തിന് ശിക്ഷിക്കപ്പെട്ടു.
ചിന്നസാമി ഉൾപ്പെടെ 4 പേർക്ക് വധശിക്ഷയും 2 പ്രതികൾക്ക് ജീവപര്യന്തവും വിധിച്ചു.
കൗസല്യ ജാതിക്കെതിരായി പ്രവർത്തിക്കുന്നത് തുടർന്നു, ദക്ഷിണേന്ത്യയിലുടനീളമുള്ള ജാതി അക്രമങ്ങളുടെയും "അഭിമാന" കൊലപാതകങ്ങളുടെയും ഇരകളെ സന്ദർശിക്കുകയും ദളിത് അവകാശങ്ങൾക്കും ജാതി ഉന്മൂലനത്തിനും വേണ്ടി പോരാടുകയും ചെയ്തു.
ശങ്കറിന്റെ ഗ്രാമത്തിലെ ഒരു സ്‌കൂളിൽ പാവപ്പെട്ട കുട്ടികളെയും അവർ പഠിപ്പിക്കുന്നു.
2018 ഡിസംബർ 9 ന് അവർ കോയമ്പത്തൂരിൽ വെച്ച് ശക്തിയെ വിവാഹം കഴിച്ചു.
കൗസല്യയുടെ അതേ സമുദായത്തിൽ പെട്ടയാളാണ് ശക്തി.
2012ലെ ധർമപുരി കലാപത്തിന് തുടക്കമിട്ട ഇളവരസനുമായുള്ള (ദലിത്) ഒളിച്ചോടിയ ദിവ്യ, ദുരഭിമാനക്കൊലയിൽ മാതാപിതാക്കളാൽ കൊല്ലപ്പെട്ട അമൃത, ഭർത്താവ് പ്രണയ് എന്നിവരെയും അവർ സന്ദർശിച്ചിട്ടുണ്ട്.
"അഭിമാന" കൊലപാതകങ്ങൾക്കെതിരെ ഒരു പ്രത്യേക നിയമത്തിനായി അവർ പോരാട്ടം തുടരുന്നു.
ജനപ്രിയ സംസ്കാരത്തിൽ
കൗസല്യയുടെ ആദ്യ ഭർത്താവ് ശങ്കറിന്റെ ദുരഭിമാനക്കൊല കൗമാരനെ വളവന്റെ ചണ്ഡാല : ഇംപ്യൂർ ശർമ്മിഷ്ഠ സാഹയുടെ റോമിയോ രവിദാസ് ആൻഡ് ജൂലിയറ്റ് ദേവി എന്നീ രണ്ട് നാടകങ്ങളുടെ വിഷയമായിരുന്നു.
മഗളിർ മട്ടും എന്ന തമിഴ് സിനിമയിൽ അവരുടെ ജീവിതം ഏകദേശം ചിത്രീകരിച്ചിട്ടുണ്ട്.
എന്നിരുന്നാലും, ഇത് ഒരു ബദൽ ചരിത്രമായി കാണിക്കപ്പെട്ടു, അവിടെ ഇരുവരും അതിജീവിക്കുന്നതായാണ് കാണിച്ചിരിക്കുന്നത്.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് ഇംഗ്ലീഷ് വിലാസം https://ml.wikipedia.org/wiki/Council_of_Scientific_and_Industrial_Research
ശാസ്ത്ര വ്യാവസായിക ഗവേഷണ സമിതി - സി. എസ്. ഐ. ആർ - Council of Scientific Industrial Research (CSIR) ഇന്ത്യയിലെ പ്രമുഖ ശാസ്ത്ര വ്യാവസായിക ഗവേഷണ സംസ്ഥാപനം.
1942- ൽ അന്നത്തെ കേന്ദ്രീയ നിയമസഭയുടെ ഉത്തരവിലൂടെ നിലവിൽ വന്നു.
1860-ലെ സൊസൈററീസ് ആക്ററ് പ്രകാരം റജിസ്റ്റർ ചെയ്യപ്പെട്ടിരിക്കുന്ന ഈ സ്വയംഭരണ സ്ഥാപനത്തിന്റെ കുടക്കീഴിൽ  38 ഗവേഷണശാലകളും 50-ൽ പരം മണ്ഡലകേന്ദ്രങ്ങളും ഉണ്ട്.
മൊത്തം ജീവനക്കാരുടെ സംഖ്യ 17,000.
പ്രവർത്തന ബജററ് മുഖ്യമായും ഹ്യൂമൻ റിസോഴ്സ് മിനിസ്ട്രി വഹിക്കുന്നു.
ശാന്തി സ്വരൂപ് ഭട്നാഗർ പുരസ്കാരം
ശാസ്ത്രത്തിന്റെ വിവിധ ശാഖകളിൽ മൌലികവും പ്രയോഗയോഗ്യവുമായ ശ്രേഷ്ഠഗവേഷണത്തിന് സി. എസ്. ഐ. ആർ നൽകുന്ന  വാർഷിക പുരസ്കാരം.
സി. എസ്. ഐ. ആർ  ടെക്നോളജി അവാർഡുകൾ
പുതിയ സാങ്കേതികവിദ്യകൾ വികസിപ്പിച്ചെടുത്ത്, വിപണിയിലെത്തിക്കാനായി വിവിധ ശാസ്ത്രസാങ്കേതിക മേഖലകളിലെ ഗവേഷകർക്ക്  ഒത്തൊരുമിച്ച് പ്രവർത്തിക്കേണ്ടതുണ്ട്.
ഇത്തരം സംരംഭങ്ങളിൽ ഗണ്യമായ നേട്ടങ്ങൾ കൈവരിച്ചവർക്കുളള ബഹുമതിയാണ് സി. എസ്. ഐ. ആർ  ടെക്നോളജി അവാർഡുകൾ.
ഇത് രണ്ടു വിധത്തിലുണ്ട്.
ടെക്നോളജി ഷീൽഡും, ടെക്നോളജി  പ്രൈസും ടെക്നോളജി ഷീൽഡ്
വ്യാവസായിക, സാമ്പത്തിക,സാമൂഹ്യ രംഗങ്ങളിൽ ശാശ്വതമായ അഭിവൃദധി ഉറപ്പു വരുത്തിയിട്ടുളള  സാങ്കേതിക പ്രക്രിയക്കും, യാന്തിക രുപരേഖക്കും പ്രത്യേകം പ്രത്യേകം അവാർഡുകളുണ്ട്.
ഷീൽഡ് , ബഹുമതിപത്രം, ഫലകം, ഗവേഷണധനം എന്നിവ ഈ അവാർഡിൻറെ ഭാഗമാണ്.
ടെക്നോളജി  പ്രൈസ്
ഈ വിഭാഗത്തിൽ മൊത്തം 5 സമ്മാനങ്ങളുണ്ട്.
നാലെണ്ണം  ബയോളജി, കെമിസ്ട്രി, മെറ്റീരിയൽസ്, എഞ്ചിനിയറിംഗ് എന്നീ ശാഖകളിൽ വിശിഷ്ട സാങ്കേതിക സംഭാവനകൾക്കും അഞ്ചാമത്തേത് സാങ്കേതിക വിദ്യകൾ വിപണിയിലെത്തിച്ച് വ്യാപാരയോഗ്യമാക്കിയ ബിസിനസ് ഡവലപ്മെൻറ്  സംഘത്തിനും.
ആദ്യത്തെ 4 സാങ്കേതിക   വിഭാഗങ്ങൾക്കും  2 ലക്ഷം രൂപയും  ബിസിനസ് ഡവലപ്മെൻറ്/ വിപണി സംഘത്തിന് ഒരു ലക്ഷം രൂപയുമാണ് സമ്മാനത്തുക.
ഓരോ വ്യക്തിക്കും, ബഹുമതി പത്രവും, ഫലകവും ലഭിക്കുന്നു.
സി. എസ്. ഐ. ആറിന്റെ കീഴിലെ ഗവേഷണശാലകൾ എ.എം.പി.ആർ.ഐ - അഡ്വാൻസ്ഡ് മെറ്റീരിയൽസ് അൻഡ് പ്രോസസ്സസ് റിസർച്ച് ഇൻസ്റ്റിറ്റ്യൂട്ട്, ഭോപാൽ ( 23°12′30″N 77°26′49″E ﻿ / ﻿ 23.2082973°N 77.4470258°E ﻿ / 23.2082973; 77.4470258 ﻿ ( അഡ്വാൻസ്ഡ് മെറ്റീരിയൽസ് അൻഡ് പ്രോസസ്സസ് റിസർച്ച് ഇൻസ്റ്റിറ്റ്യൂട്ട്, ഭോപാൽ ) ) സി-മാക്സ് - സി. എസ്. ഐ. ആർ സെൻറർ ഫോർ മാതമാററിക്കൽ മോഡലിംഗ് അൻഡ് കംപ്യൂട്ടർ സിമുലേഷൻ, ബാംഗളൂർ സി.ബി.ആർ.ഐ .
- സെൻട്രൽ ബിൽഡിംഗ് റിസർച്ച് ഇൻസ്റ്റിറ്റ്യൂട്ട്, റൂർക്കി സി.സി.എം.ബി - സെന്റർ ഫോർ സെല്ലുലാർ ആന്റ് മോളിക്യുലർ ബയോളജി, ഹൈദരാബാദ് സി.ഡി.ആർ.ഐ - സെൻട്രൽ ഡ്രഗ് റിസർച്ച് ഇൻസ്റ്റിറ്റ്യൂട്ട്, ലഖ്നൌ സി.ഇ.
സി.ആർ.ഐ - സെൻട്രൽ ഇലക്ട്രോകെമിക്കൽ റിസർച്ച് ഇൻസ്റ്റിറ്റ്യൂട്ട്, കാരൈക്കുടി സി.ഇ.
ആർ.ഐ - സെൻട്രൽ ഇലക്ട്രോണിക്സ് എഞ്ചിനിയറിംഗ് റിസർച്ച് ഇൻസ്റ്റിറ്റ്യൂട്ട്, പിലാനി സി.ഐ. എം.എഫ്.ആർ - സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്, ധൻബാദ് സി.എഫ്.ടി.ആർ.ഐ - സെൻട്രൽ ഫുഡ് ടെക്നോളജിക്കൽ റിസർച്ച് ഇൻസ്റ്റിറ്റ്യൂട്ട്, മൈസൂർ സി.ജി.സി.ആർ.ഐ - സെൻട്രൽ  ഗ്ളാസ്സ് അൻഡ് സെറാമിക് റിസർച്ച് ഇൻസ്റ്റിറ്റ്യൂട്ട്, കൊൽക്കത്ത സി.ഐ.എം.എ.പി - സെൻട്രൽ  ഇൻസ്റ്റിറ്റ്യൂട്ട് ഓഫ് മെഡിസിനൽ അൻഡ് അരോമാറ്റിക് പ്ലാൻറ്സ്, ലഖ്നൗ സി.എൽ.ആർ.ഐ - സെൻട്രൽ ലെതർ റിസർച്ച് ഇൻസ്റ്റിറ്റ്യൂട്ട്, ചെന്നൈ സി.എം.ഇ.